Kun saavuimme, näimme kuinka paljon vaivaa Pakistanin hallitus
ja krikettiliitto olivat nähneet meitä varten.
RAKASTAN PAKISTANIA
Laskeuduimme Pakistaniin,
ja armeija saattoi meidät hotelliin luodinkestävässä bussissa.
Meillä oli helikopterituki. Kaikki kaupat suljettiin.
Oli hämmästyttävää nähdä heidän vaivannäkönsä kriketin vuoksi.
Meidän ei olisi tarvinnut mennä. "Liian pelottavaa."
"Siellä tapahtuu liikaa. Emme mene."
Tiesimme kuinka paljon vaivaa sen eteen oli nähty.
Ja mitä se tarkoittaisi ei vain Pakistanille, vaan koko kriketille.
Australialainen kriketti palaa Pakistaniin.
Mutta sarjaan liittyy kysymys, jota ei ole ratkaistu.
Justin Langerin tulevaisuus.
TESTI
HELMIKUU 2022 KOLME VIIKKOA ENNEN PAKISTANIA
Justin Langer laskeutui Perthiin tänään.
Hän on nyt entinen Australian miesten valmentaja.
Cricket Australia tarjosi puolen vuoden jatkosopimusta, josta hän kieltäytyi.
Onko mitään sanottavaa viimeisten 24 tunnin tapahtumista?
JL:n lähtö tuli järkytyksenä.
Oletko pettynyt?
Hän luuli, että hänellä oli Cricket Australian tuki.
PETER LALOR - TOIMITTAJA
Että he olivat hänen takanaan. Ja sitten kaikki muuttui.
Hän halusi valmentaa. Oli halventavaa tarjota kuuden kuukauden sopimusta.
DAVID WARNER - LYÖJÄ
Tunnemme, että joukkue on kehittynyt, ja on aika aloittaa muutos.
NICK HOCKLEY - TJ. CRICKET AUSTRALIA
Hän on valmentanut heidät MM-kisoihin ja Ashesiin.
Kuinka voi sanoa, ettei hänen pitäisi jatkaa?
Jos joukkue koostuu johtajatyypeistä ja pärjää melko hyvin,
ISA GUHA - KOMMENTAATTORI
valmentajalta ei todennäköisesti tarvita niin paljon auktoriteettia.
He olivat kasvaneet erilleen.
GIDEON HAIGH - TOIMITTAJA
He eivät sopineet yhteen niin hyvin kuin ennen.
Ashes oli käännekohta. Silloin sopimus oli katkolla.
PAT CUMMINS AUSTRALIAN TEST-JOUKKUEEN KAPTEENI
Cricket Australia pyysi mielipiteitä. Se ei tullut yllätyksenä.
30. TAMMIKUUTA 2021
Olimme puhuneet niistä asioista kaksi vuotta.
27. TOUKOKUUTA 2021
Minusta hän menetti monta pelaajaa, joita ei olisi pitänyt menettää.
NATHAN LYON - KIERRESYÖTTÄJÄ
Neljä vuotta on hyvin pitkä aika päävalmentajana.
JOSH HAZLEWOOD - VOIMASYÖTTÄJÄ
Joukkue muuttui paljon neljän vuoden aikana.
Tarvitsemme todennäköisesti erilaisen tukihenkilöstön.
Erilaisen valmentajan kuin neljä vuotta sitten, kun JL aloitti.
Meillä on neljän test-ottelun sarja...
Hän oli loistava, kun tarvitsimme häntä noina alkuvuosina.
Etelä-Afrikan jälkeen hän muutti suunnan.
Olimme taas joukkue, jota australialaiset fanit halusivat tukea.
STEVE SMITH - LYÖJÄ
Hän teki meistä paremman joukkueen.
USMAN KHAWAJA - LYÖJÄ
Joukkue on tässä nyt sen ansiosta, mitä JL toi ryhmään.
GERARD WHATELEY - TOIMITTAJA
Urheilussa menestys yleensä takaa valmentajalle työn.
Nyt kävi toisin. Se aiheutti selkkauksia.
Koko homma on juoni.
MATTHEW HAYDEN 103 TEST-OTTELUA AUSTRALIALLE
Siitä hetkestä lähtien, kun tämä alkoi viime vuonna.
Entiset pelaajat syyttivät nykyisiä, ja siitä tuli rumaa.
Pelaajina luulimme tietävämme kaiken.
Jälkiviisaasti tajuaa, ettemme tienneet.
ADAM GILCHRIST 96 TEST-OTTELUA AUSTRALIALLE
Olen vihainen ja pettynyt. Paljon epäkunnioitusta.
MITCHELL JOHNSON 73 TEST-OTTELUA AUSTRALIALLE
Cummins sai tuloksia aikaan Ashes-sarjassa,
mutta hän on epäonnistunut ensimmäisessä isossa testissään kapteenina surkeasti.
Cummins oli kohdannut paljon haasteita koko kesän.
Piti puuttua tähän tilanteeseen, joka oli kansakunnan huulilla.
PELAAJIEN HILJAISUUS
Se saattoi olla hänen johtajuutensa käännekohta.
CUMMINS KEHOTTI PUHDISTAMAAN ILMAA
Aioin sanoa jotain heti,
mutta liikkeellä oli niin paljon juoruja. Päätin odottaa pari päivää.
Muistan kirjoittaneeni alas muutaman ajatuksen.
"Justin on päättänyt erota. Ottaen huomioon hänen kommenttinsa
"ja Cricket Australian kommentit, voin selventää asiaa hieman.
"Saimme vankan perustan, mutta tullaksemme paremmiksi
"tarvitsemme uuden valmennustyylin ja uudenlaisia taitoja.
"Tämä oli pelaajien palaute Cricket Australialle.
"Entiset pelaajat ovat tarjonneet neuvoja, mikä on tervetullutta.
"Osa on puhunut mediassa, mikä on myös tervetullutta.
"Se tulee rakkaudesta lajiin ja halusta tukea kaveria.
"Kaikille entisille pelaajille haluan sanoa seuraavan.
"Kuten sinä pysyt tovereidesi tukena, minä pysyn omieni."
ASHTON AGAR - KIERRESYÖTTÄJÄ
Se oli vaikuttavaa ja huomaavaista.
Hän tuki pelaajiaan.
Ajattelin mielessäni,
että tämä on erittäin vahvan kapteenin merkki.
PAKISTANIN KIERTUE - LÄHTÖPÄIVÄ
Kun Australia ilmoitti lähtevänsä Pakistaniin...
ISABELLE WESTBURY - TOIMITTAJA
...reaktioni oli: "Uskon, kun näen." Sitten aloin miettiä asiaa.
He eivät olleet käyneet siellä 24 vuoteen.
"Otamme kantaa ja menemme sinne."
Siinä alkoi olla järkeä.
Se voisi olla kaunista.
Katsoin suunnitelmia.
Lentokentälle saapuminen oli hyvä, saattue hotelliin samoin.
Frank Dimasi on nimeni.
TURVALLISUUSJOHTAJA
Huolehdin Australian miesten krikettijoukkueen turvallisuudesta.
Ennen Cricket Australiaa olin poliisi.
Työskentelin liittovaltion poliisissa terrorismin torjunnassa.
Paluu Pakistaniin 24 vuoden jälkeen oli iso juttu.
Meille ja Pakistanille.
Aina on hyviä ja huonoja puolia.
Uskon, että pystymme lieventämään riskiä.
Saavuimme Pakistaniin juuri ennen puoltayötä.
Pakistanin turvallisuusjoukot sulkivat kaikki tiet lentokentälle.
Sekä lähtevän että saapuvan liikenteen.
Meillä oli kaksi kaistaa käytössämme.
Intian, Pakistanin ja Sri Lankan kaltaisissa maissa on paljon autoja.
Emme nähneet autoa 45 minuuttiin matkalla lentokentältä hotellille.
Olen pakistanilainen, ja se oli jotain, jota en ollut tehnyt.
En ollut pelannut siellä.
Olin pelannut Pakistania vastaan, mutta ei koskaan Pakistanissa.
Se oli aika erityistä.
Ashes-voiton jälkeen emme olleet matkustaneet ulkomaille pariin vuoteen.
Olimme valmiita lähtemään tien päälle ja näyttämään,
että emme ole hyvä joukkue vain Australiassa, vaan missä tahansa.
JOUKKUEEN KOKOUSHUONE
Ajattelin, että se on hyvä paikka aloittaa,
koska tapasimme viimeksi pari viikkoa sitten.
JL, valmentajan vaihto...
Voimme avata asiaa,
jos jollakulla on kysymyksiä, ajatuksia tai tarvetta selkeydelle.
Tapahtumien kulusta.
Ovatko kaikki kunnossa?
Tämä matka, enemmän kuin mikään, on auttanut minua ymmärtämään
viimeisen kuukauden tai kahden aikana,
että meidän pitää keskittyä tähän.
Meidän ei tarvitse huolehtia muiden puheista.
Heillä ei ole hajuakaan, mitä tapahtui.
Huolehtikaa toisistanne.
Psykologisesta näkökulmasta Intian niemimaan sarjoissa
oli tosi huonoja ja pari hyvää peliä.
Muistelen Sri Lankan sarjaa muutaman vuoden takaa.
Meillä oli täydellinen suunnitelma ekassa pelissä. Olisi pitänyt voittaa.
Kaikki oli täydellistä.
Kun hävisimme, aloimme kyseenalaistaa itseämme.
Meillä on kolme erilaista suunnitelmaa kolmeen eri peliin.
Meillä on oltava vahva luottamus.
Ensimmäinen suunnitelma on todennäköisesti oikea suunnitelma.
On ollut paljon muutoksia, valmentaja ja muuta.
Olemme hienossa tilanteessa.
Jos jollakulla on negatiivisia ajatuksia,
haluaa puhdistaa ilmaa tai tarvitsee halauksen, sen kun pyytää.
Tämä on päiväkirjani. Vaimoni löysi sen eräänä päivänä.
Tämä palauttaa mieleen muistoja.
Hyviä sellaisia. Ja sitten ei niin hyviä muistoja.
Kaksi ensimmäistä test-ottelua Etelä-Afrikassa.
Juu.
Täällä on paljon positiivisia vakuutuksia,
joita noudatan joka päivä.
Varmistan, että kun nousen ylös, minulla on hymy kasvoillani.
Lapset näkevät sen.
Se on paras tapa aloittaa päivä.
Se on ainoa asia, jota voin hallita.
Hyvä koppi! Nyt on minun vuoroni.
Tytöt rakastavat,
kun saavat aikaa isin kanssa. Se on tärkeää.
Hän on lasten kuningas. Hän on erittäin kilpailuhenkinen.
Oli se sitten verkkopalloa, voimistelua tai tanssia,
hän haluaa aina näyttää, mistä hänet on tehty.
Se on mahtavaa.
-Hyvää työtä! -Isi, katso!
-Isi haluaa nähdä kulmapelimme. -Hyvää työtä!
Kun Indi syntyi, tunsin syyllisyyttä, että olin aina poissa.
Candice viettää kaiken ajan kotona kahden pienen kanssa.
Nyt kun olen urani lopulla, vietän enemmän aikaa kotona.
Heidän kasvaessaan minulle on tärkeintä...
-Isi, katso! -Hyvää työtä!
Se ei ole koskaan helppoa minulle, kun David lähtee pois.
Me pärjäämme ja selviämme.
Meillä on loistava tukiverkosto.
Mutta kun peittelen lapset illalla,
tytöt kysyvät aina isää.
Muutaman viikon kuluttua he alkavat itkeä isäänsä.
Se on vaikeaa.
MISSÄ ON CLARIS
"Hymyt ovat samat.
"Ja sydämet ovat aivan samat, missä he ovatkin."
David rakastaa perhettä ympärillään. Joten kyse ei ole vain meistä.
Myös Davidin pitää selvitä niistä pitkistä eroista.
"...piparkakku-ukko!"
Selvä!
Hyvää yötä. Rakastan sinua!
Olemme valmiita lähtemään.
Kuitti.
Uskomattomat turvallisuusjärjestelyt.
Oli kyse muustakin kuin kriketistä.
Se oli enemmän kuin pelkkä ottelu.
He tekivät, mitä lupasivat. Tunsimme olevamme turvassa.
Hienoa kriketin kannalta.
ENSIMMÄINEN TEST-PELI PINDIN KRIKETTISTADION, RAWALPINDI
SMITH ON PARAS
Pakistanin fanit olivat loistavia. He olivat innoissaan, että olimme siellä.
ENSI KERTAAN EI 24 VUOTTA
Australia otettiin upeasti vastaan.
GERARD WHATELEY - TOIMITTAJA
Saattoi tuntea kiitollisen kansakunnan tuen
sen toivottaessa takaisin keskeisen osan krikettimaailmaa.
Emme saa mennä sinne etuoikeutetulla asenteella.
Meidän pitää oppia siitä, mitä ympärillämme tapahtuu
ja kuinka erityisiä nuo matkat ovat.
KIITOS KUN TULITTE PAKISTANIIN
Kiertueen hyvää tunnelmaa latisti Rod Marshin kuolema.
GIDEON HAIGH - TOIMITTAJA
RITARIN ARVO ISO-BRITANNIASSA
Hän pelasi ennen kuin suurin osa meistä oli syntynyt, mutta hän vaikutti meihin.
Hän oli päävalitsija noin viisi vuotta.
Rod oli kuin isoisämme. Hän aina jutteli tyttärilleni.
Hän ja Ros olivat aina kiertueella, ihana pari.
Tulin hyvin toimeen Rodin kanssa.
Ei ollut usein samaa mieltä hänen valinnoistaan.
Mutta rakastin Rodia sellaisena kuin hän oli.
Ensimmäisessä pelissä muistimme Rodin menehtymistä.
Ihana, yksinkertainen seremonia.
Ajoimme takaisin, kun uutiset tulivat.
PETER LALOR - TOIMITTAJA
Aluksi emme uskoneet sitä. Kuin koko maailma olisi pysähtynyt.
Päivän peli oli juuri päättynyt. Palasimme takaisin bussiin.
David Warner kääntyi etupenkiltä ja sanoi:
"Hei kaikki, Shane Warne on kuollut Thaimaassa."
Sinä yönä istuimme yläkerrassa oluella ja kerroimme tarinoita Warniesta.
Hänessä tiivistyi lajimme luonne. Hän oli uskollinen ihminen.
Hänet otettiin pois niin nuorena.
Kun ajattelen Warniea, ajattelen lapsuuttani,
suurta aussitiimiä.
Hän edustaa sitä aussikrikettiä, jota rakastimme.
Ashes-sarjaa. Hän erottui aina joukosta.
Hän tuli suurieleisesti syöttämään.
MITCHELL SWEPSON - KIERRESYÖTTÄJÄ
Kaverit käsittelivät sitä omalla tavallaan.
Meidän piti mennä kentälle seuraavana päivänä ja yrittää voittaa peli.
Warnie olisi halunnut meidän tekevän niin.
Ensinnäkin, on ollut rankat pari päivää.
Olemme menettäneet merkittäviä hahmoja.
ANDREW MCDONALD - VT. PÄÄVALMENTAJA
Kannustan teitä puhumaan siitä.
Meillä on resursseja tarjolla. Kannustan käyttämään niitä.
PÄIVÄ KAKSI
Australian pelaajilla oli rankka päivä. Heillä on paljon työtä edessä.
Australian kapteeni haluaa aloittaa vahvasti ja polttaa lyöjän.
Lyöjillä on 140 juoksua. 337 syöttöä ensimmäisenä päivänä.
Todella tärkeä aamu Australialle.
Eräs asia Pakistaniin menossa oli erityisen kaunista.
Australia ei ollut käynyt siellä 24 vuoteen,
joten mikään ei ollut tuttua.
He eivät tunteneet kenttää. Se oli aivan outo.
Kukaan meistä ei ollut pelannut Rawalpindissä aiemmin.
Se oli kuulemma heidän paras kenttänsä.
Tarjoaa vauhtia ja pomppua.
Saavuimme paikalle ja olimme pulassa.
Oli kovaa työtä yrittää syöttää lyöjiä ulos.
Kenttä ei antanut mitään helpolla.
Siitä tuli työmaa. Tiedäthän, työmaa.
Ei auttanut kuin raataa.
Paine Australiaa kohtaan on käsin kosketeltava.
Australia ei voita kovin usein Intian niemimaalla.
Se ei ollut voittanut siellä 11 vuoteen.
Olosuhteet ovat kaikin tavoin vieraita ja hyvin hankalia.
Babar Azam päättää lyöntivuoron.
Kun taululla on 476, ajoitus on ratkaisevan tärkeää.
Australialaisilla on kaksi päivää takana.
Jalat alkavat väsyä.
Sanoin Usille, että pelistä tulee pitkä.
Siitä tulee väsyttävää. Henkisesti uuvuttavaa.
Ja jouduin itse ulos.
Tuota he halusivat!
Hänen ei pitäisi pystyä polttamaan sinua.
Ei pitäisi polttaa sinua!
On oltava todella kärsivällinen.
Siellä ei voi pakottaa itseään.
-97. -Ota koppi!
Joku huusi "koppi"!
Onko se? Pakistan pitää tästä.
Miksi ihmeessä hän teki tuon lyönnin 97:llä?
Minulla ei ole aavistustakaan, mitä hän ajatteli.
PÄIVÄ VIISI
Ei yhtään hilaa australialaisille tässä vuoroparissa.
He saivat vain neljä hilaa ensimmäisessä vuoroparissa.
Se ei ollut hauskaa. Ei ollenkaan nautinnollista.
En halua pelata sellaista krikettiä.
Syöttövuoro loppuu, ja aika. Tähän se päättyy.
Virallisesti pahin peli, jonka olen koskaan pelannut.
-Kasvattaa luonnetta. -Todellakin!
Australia joutui kysymään itseltään kysymyksiä pelin jälkeen.
He eivät pystyneet ottamaan hiloja.
Ja se oli iso kysymysmerkki seuraavien pelien kannalta.
Onko taktiikkamme oikea?
Tuossa on etukannen ruuvit.
Cricket Australia kysyi meiltä:
"Mitä voimme tehdä, jotta aikanne hotellissa kuluu mukavammin?"
Aika mennä töihin. Päiväni alkaa nyt.
Pojat veivät sen seuraavalle tasolle.
Saman tien David Warner sanoi: "Tarvitsemme golfsimulaattorin."
Otti kuvakaappauksen. Tämän me tarvitsemme.
Marnus sanoi: "Ja kahvinkeittimen. Etsin sellaisen."
Steve Smithille kauramaitoa.
Cam Greenille koripallokori.
Meillä oli enemmän leluja kuin päiväkodissa.
Mukavaa, että olemme voineet muokata sitä, miltä karanteenielämä näyttää.
-Siinä kaikki, mitä tarvitaan. -Laita kuppi alle.
Emme voi Pakistanissa poistua hotellista.
Kaverit voivat tulla kahville. Se saa heidät ulos huoneistaan.
Loimme ihmisille mukavan tilan viettää aikaa yhdessä,
keskustella, jutella aamulla ja vaihtaa kuulumisia.
Karanteenielämä on jotain, jonka kanssa olemme kaikki oppineet elämään.
Oppineet keksimään tapoja viihdyttää itseämme, kun olemme jumissa hotellissa.
-Ei! -Olen niin surkea tässä pelissä.
Voisin pelata silmät kiinni ja olla parempi kuin Nathan Lyon.
Olen parempi kuin kapteeni. Kapteeni on luultavasti huonoin.
Ei ole yhtään kansainvälistä pelaajaa, joka olisi pelannut Call of Dutya
yhtä paljon kahden viime vuoden aikana.
Se on oikeastaan aika sosiaalista. Pelaan Starcyn ja Josh Hazlewoodin kanssa.
Pattyn kanssa joskus. Hän on tosi surkea.
Minne minun pitäisi mennä?
Ainoa asia, jossa Patty ei ole hyvä, on Call of Duty.
Voi ei, kuulen askeleita.
Askelten kuuleminen on pelottavaa.
Se on hienoa, koska voimme sanoa hänelle, että hän on surkea. Se on mahtavaa.
Olen kuitenkin parempi kuin Nathan Lyon.
Säikähdin ihan oikeasti.
Peli ohi.
Valmiina? Tämä ei kestä kauaa, pojat.
Ajattelin vain antaa vähän tietoa Pakistanista.
Syntymäpaikastani, josta tulen.
Mikä olisi parempi tapa tehdä se
kuin tietokilpailu isoveljen ja pikkuveljen välillä?
Katsotaan, miten pärjäävät.
Usin tuntemisessa tärkeintä on mielestäni
ymmärtää hänen kulttuuriaan, taustaansa ja uskomuksiaan.
Minä vuonna Pakistan perustettiin?
A, 1942.
B, 1947.
C, 1949.
-B. -Mikä vuosi se oli, kamu?
-1947? -Jep.
-Oikein. -Asiaa!
Pakistan oli alun perin, kuten tuosta näkee, Brittiläinen Intia.
17 miljoonaa ihmistä muutti vuonna 1947 Pakistaniin.
Se on tähän päivään asti suurin muuttoliike ihmiskunnan historiassa.
Yhteyden uudistaminen kotiin ja sukuun oli tietysti hänelle erityistä.
-Kuka minä olen? -Usi!
Eräs Pakistanin suurimmista kriketinpelaajista.
Valmistuin yliopistosta 21-vuotiaana
ja aloin ammattilaiseksi pian sen jälkeen.
Debytoin test-kriketissä 2000-luvulla.
Olen stailein kriketinpelaaja maailmassa.
Kasvoin Länsi-Sydneyssä ja nyt...
Aivan oikein!
Tällä ei ole merkitystä. Halusin vain laittaa itseni tänne.
On kulunut 24 vuotta siitä, kun kävimme viimeksi Pakistanissa. Se on erityistä.
Ei vain ihmisille, jotka katsovat, vaan myös teille, jotka pelaatte.
Se on erityinen hetki pakistanilaisille, todella erityinen minulle.
Muistelette myöhemmin ilolla, että olitte mukana.
Muistatte, kuinka siistiä täällä oli. Kiitos kaikille.
Minulla on paljon lapsuusmuistoja, joissa olen kotona äitini kanssa.
Olen niin onnellinen, kun Usi pitää ruoastani.
Se on siunaukseni. Kokkaan ja yhdessä istumme alas syömään illallista.
-Näyttää hyvältä. -Se on hyvää.
Vihaan katsoa krikettiä perheen kanssa.
En ole juurikaan katsonut sitä kanssasi.
Kun olin kahdeksan, he sanoivat kaikille, että pelaan Australialle. Vihasin sitä.
"Poikani on hyvä. Hän pelaa Australialle jonain päivänä."
Ajattelin, että oikeasti?
Jopa silloin, kun hän pelasi lapsena alle 10- ja 11-vuotiaissa,
koko joukkue oli riippuvainen hänestä.
Hän teki juoksuja koko ajan. Jos hän joutui ulos, koko joukkue joutui.
Ihmisillä oli tapana sanoa,
ettei pakistanilainen poika voi koskaan päästä Australian joukkueeseen.
Sanoin: "Katsotaanpa. Yritämme."
Karachi, Khawajien koti, kuten tapaan sitä kutsua.
Sieltä sukuni on kotoisin.
BURNS ROAD - RUOKAKATU
Lapsena Pakistanissa pelasin vain krikettiä.
Isäni puhui paljon siitä kentästä. Hän katsoi siellä lapsena otteluita.
Perheeni asui lähellä. Asuu vieläkin.
Test-ottelu Pakistanin joukkuetta vastaan,
jota katselin paljon,
oli aika erityistä.
TOINEN PELI - KANSALLISSTADION, KARACHI
Olemme valmiina toiseen peliin. Toiseen kolmesta.
Ensimmäinen oli tasapeli. Panokset ovat kovat.
Hyvä syöttö, mutta lyödään kentälle.
Usman Khawajaa oli ilo katsella Pakistanissa.
Kuin hän olisi syntynyt pelaamaan sitä sarjaa.
Melko lailla äskeisen uusinta.
Hän on lyönyt kauniisti. Paremmin.
Joskus Pakistanin joukkue unohti, että puhun urdua.
Rizwan on varovainen.
Hän puhuu paštua ja tietää, etten osaa sitä.
Hän puhuu sitä joidenkin kanssa.
Toisinaan pystyin tulkitsemaan sitä. Hän käski syöttää leveän.
Ja syöttäjä syötti leveän.
Sain neljä juoksua. Tiesin, mihin se oli menossa.
Mahtava lyönti. Erinomaista, Khawaja!
Syöttäjä katsoi minua, minä katsoin häntä.
Hän kysyi: "Ymmärsitkö?" Olin, että jep!
Vain kiireetön, tyylikäs lyönti toistaiseksi.
Khawaja on yhden päässä satasesta.
En ole tunteellinen pelatessani.
Ensimmäistä kertaa pitkään aikaan ajattelin isääni.
Tiesin, että hän katsoi ja muisteli lapsuutensa Australian pelejä.
Nyt hän katseli poikansa pelaamista. Mietin, että hän tulee pitämään tästä.
Nopea juoksu. Ja hän huutaa.
Mikä loistava suoritus! Upea Usman Khawaja.
Oli mahtavaa, että hän sai sata juoksua täällä.
Se on erityinen hetki.
Olin onnellinen. En vain hänen, mutta myös vanhempien puolesta.
Annoin isälleni jotain, mistä hän pitäisi.
Otin kuvan kunniataulusta Karachin kentällä, jolla hän näki Haydenin.
Kaikki ne aiemmat pelaajat eri maista ja Pakistanista.
Ja sitten minun nimeni. Lähetin hänelle kuvan siitä.
Khawaja tuo 150. Mikä vuoropari.
Palasin Karachiin, hänen kotikentälleen ja -kaupunkiinsa,
ja pääsin samalle taululle hänen lapsuutensa huippupelaajien kanssa.
En olisi voinut antaa parempaa lahjaa.
En halua myöntää sitä, mutta häviän helppojen virheiden takia.
Haluaisin sanoa, että vastustaja pelaa hyvin...
Annatko tunnustusta pelaajalle?
Onneksi tein neljä kaksoisvirhettä.
Ykkössyötöistä onnistui 85 %. Olen tyytyväinen. Aloittelijana kehityn.
Odotan häviäväni 6 - 0, 6 - 0, mutta taistelen kovasti.
Hitto vie!
Et ole kovin hyvä.
Niin käy, kun ei tee juoksuja.
Täytyy tulla pelaamaan tennistä.
PÄIVÄ NELJÄ
Australia-ottelu on Pakistanissa kaikkien huulilla.
Kahdeksan hilaa. Australia jahtaa voittoa.
Pitää unohtaa Pakistanin tarvitsema juoksumäärä.
Tarvitaan vain lyöntiaikaa.
Ihmiset sanovat, ettei kukaan ole onnistunut siinä
tai selvinnyt niin monesta syöttövuorosta.
Vastassa oli mahtavia pelaajia, joita oli vaikea saada poltettua.
Siinä on kippari, Babar Azam.
Babar Azam on heidän uusi sankarinsa.
Kapteeni, johtaja. Hän ei aio luovuttaa helpolla.
KATSOMASSA KUNINGAS BABARIA
Babar on varmaan maailman kolmanneksi paras lyöjä.
Hän osaa satuttaa meitä niin monella tavalla.
Lyhyt. Pomppii rajalle.
Hienosti pelattu. Neljä juoksua.
Melkein heti tajusi, että mies on rautaa.
Tulisi vaatimaan hirveän paljon saada hänet ulos.
Taas 50 Babar Azamille.
Babar Azam jatkaa.
Yritimme monenlaista, hilan ympäri ja sen yli.
Yritimme pomppuja, käänteistä syöttöä, kaikkea.
Hän näytti osaamisensa.
Tämän takia Pakistan uskoo. Jos Babar tuottaa tällaisia lyöntejä.
Meillä oli hyvä yritys, mutta hän pystyi vastaamaan kaikkiin syöttöihin.
Hän pyyhkäisee sweepin! Ulkopelaajien pään yli.
Leijona karjaisee. Mikä tapa ottaa satanen!
Babar Azam, aika kumartaa!
Mikä puolustustaistelu.
Erinomaista. Poikkeuksellinen vuoropari
Babar Azamilta.
Australiaa varmasti huoletti se, etteivät he voittaisi meitä iltapäivän aikana.
Ensimmäinen joukkue, joka tekisi pienenkin virheen, häviäisi.
PÄIVÄ VIISI
Täällä hyvin harvoin pääsee näin selvään johtoon.
Mahdollisuus viidentenä päivänä, kahdeksan hilaa.
Pelataan hymy huulilla.
Nautitaan pelistä.
Missä muualla olisitte mieluummin kuin täällä tänään?
Kiertueen suurin haaste oli fyysinen uurastus.
Australia johtaa 313:lla.
Täytyy toipua ja yrittää uudelleen.
Babar Azam aloittaa. Hän saa neljä juoksua.
Tunsimme olevamme parempi joukkue. Emme vain saaneet sitä hilaa.
Babar Azamille mestarilliset 150.
Rauhallisuus on helppoa, kun on voitolla.
Ottelut kestävät kaksi tai kolme päivää.
Mutta kun kaikki ovat väsyneitä ja uupuneita eivätkä asiat toimi,
alkaa alkaa tulla ongelmia.
Meillä on 36 syöttövuoroa jäljellä ottelussa.
Mikä taistelu Pakistanilta.
Mahdollisuuksien luominen on todella vaikeaa.
Kun niitä tulee, ne ovat tärkeitä.
Katsokaa mailan ympärillä olevia ihmisiä valmiina sieppaamaan pallon.
Mahdollisuus.
On puolittaisia mahdollisuuksia, joissa peli voi kääntyä nopeastikin.
Tai se voi hiipua.
Sieppari!
Paljon tapahtuu keskellä. Onko se toinen?
Tämä peli ei ole läheskään ohi.
Sitä saa mahdollisuuksia. Hyvät pelaajat eivät anna montaa.
He tietävät, että tämä peli menee täpärälle.
He ovat muuttaneet syöttöpeliä ja yrittävät saada hilan.
Nathan Lyon käy hyökkäykseen.
Lähestyn syöttämistä ongelmanratkaisuna.
Kuinka aion ratkaista ongelman?
Babar Azam on neljän päässä.
Saiko hän pallon kiinni? Babar Azam!
Neljä juoksua vajaa tuplasatasesta.
Australia uskoo jälleen.
Nathan Lyon uskoo taas.
Tunsin uskoni lisääntyvän.
He olivat alakynnessä. Pystyimme voittamaan.
Faheem Ashraf kävelee leijonan luolaan nälkäisten petojen keskelle.
Ensimmäisellä syötöllä!
Hila! Siinä tuli toinen.
Australia on liekeissä. He voivat nähdä voiton.
Saimme hilan sieltä, toisen täältä.
Rizwan tuli lyömään myöhemmin.
Australia voitti kolme hilaa 30 syötöllä.
Putosiko se? Luulen, että putosi.
Luulen, että se on maassa.
Se oli australialaispelaajien vastaus.
Luulen, että se putosi. Jep.
Khawaja ei voi uskoa sitä.
Voitto häämötti.
He loivat mahdollisuuksia, mutta menettivät otteen.
Tähän päättyy peli.
Pakistan pelastaa sen.
TASAPELI
Australia! Australia!
Toisen pelin jälkeen pessimisti minussa sanoi:
"He päästivät sen käsistään eivätkä saa toista mahdollisuutta."
Ei voinut olla miettimättä.
Mikä vaikutus sillä on heidän psyykeensä?
Joskus tasapeli voi tuntua tappiolta.
Ja siltä se tuntui.
Uskon yhä, että meidän olisi pitänyt voittaa. Mahdollisuuksia oli.
Emme hyödyntäneet niitä. Se on krikettiä.
Tätä lajia täytyy rakastaa.
Yritimme niin kovasti saada sen voiton.
Meillä oli mahdollisuus, mutta se meni ohi.
Sama kaava kuin aiemmin.
Tasapeli jälleen.
Kopeilla voitetaan otteluita. Se pätee edelleen.
Jopa korkeimmalla tasolla. Emme saaneet niitä.
Siksi jäimme tasapeliin kolmella hilalla.
Oli paljon hyviä suunnitelmia, jotka loivat mahdollisuuksia.
Miten arvioimme joukkueen menestystä? Lasketaanko vaihtoehtojen luominen?
Vai voitto tai tappio?
Jos prosessissa luodaan mahdollisuuksia,
mitä useammin teemme niin, sitä enemmän on mahdollisuus voittaa.
Tunne voitosta tai tappiosta
on aina läsnä pelatessa.
Täällä meidän pitää miettiä, tukevatko suunnitelmamme mahdollisuuksia.
Jos vastaus on kyllä, ei tarvitse muuttaa paljon.
KOLMAS PELI GADDAFI-STADION, LAHORE
Ashes-sarja eroaa siinä,
että ottelut kestivät enintään kolme päivää.
Jokainen päivä oli raatamista loppuun asti.
Kyse oli aina syöttäjistä.
Suorana Gaddafi-stadionilta. Peli numero kolme.
Taas. Ensin se oli Warner,
nyt se on Labuschagne. Afridilla on molemmat.
Kun Pakistan selvisi toisesta pelistä, tunsin, että he olivat palanneet sarjaan.
Tiesimme, että siitä tulisi kuluttavaa. Ymmärsimme sen.
Khawaja pelaa nyt isosti ja kovaa. Hän saa kuusi juoksua.
Kaikki oli kiinni kolmannesta pelistä.
Se oli hyvä lyönti. Kaunis lyönti.
Nämä kaksi lyöjää musertavat Australian.
Puhuimme pienistä hetkistä, joihin on tartuttava.
PÄÄ KYLMÄNÄ AUSSIT
Australiassa ulkopelaajat pidetään lähellä, kun on uusi pallo.
Niemimaalla se menee päinvastoin. Uusi pallo ei auta.
Ulkopelaajien täytyy levittäytyä kauemmas.
Sitä toivoo, että alkaa tulla kierrettä. Kun tuntee mahdollisuuden, sitten...
Kun Nathan ja minä otimme hilan, oli oikea hetki.
Nathan pois, nopea syöttäjä tilalle.
Cummins. Hyvä siirto kapteenilta tulla itse takaisin.
Pat Cumminsin syöttöjen pituus tulee olemaan avain.
Se oli se hetki ottelussa, kun piti vaihtaa suuntaa.
Pallo tuntui kuluneelta. Siihen saisi kierteen.
Starcy ja minä sisään. Aistin tilaisuuden ja sitten pam.
Ilmassa. Mikä koppi!
Mikä koppi se olikaan!
Aivan fantastinen syöttö Pat Cumminsilta.
Meidän piti heittää tarkasti. Ulkopelaajien piti levittäytyä kentälle.
Hallitsimme hermomme. Syöttäjät tekivät mahtavaa työtä.
He tekivät tarkkoja syöttöjä ja loivat painetta.
Ulkona on. Juuri oikea pituus. Aivan täydellistä!
Pat oli täydellinen esimerkki. Hän otti hiloja.
Hän oli mahtava.
Se osui lyöjän jalkaan helan edessä. Helppo päätös.
Imran Khan sanoi, että voimasyöttäjät ovat parhaita kapteeneja.
Pakistanissa tarvittiin syöttävää kapteenia.
Syöttävä kapteeni pystyi tuomaan taitoja
ja tietoja, joita lyövä kapteeni ei koskaan toisi.
Reuna. Hyvä koppi.
Pat Cummins ottaa viisi hilaa ensimmäisenä voimasyöttäjänä sarjassa.
Hän oli ykkössyöttäjämme, mutta myös kapteenimme.
Kun yhdistää nuo kaksi, se voi nostaa joukkueen takaisin peliin.
Australia oli niskan päällä koko kolmannen pelin ajan.
Se oli rakennettu jälleen Usman Khawajan sataselle.
Pat Cummins otti riskin ja antoi saavutettavissa olevan tavoitteen.
Sarjassa oli yksi pelipäivä jäljellä, ja Australia oli pärjännyt loistavasti.
Mutta tulokset puuttuivat vielä.
PÄIVÄ VIISI
Kun sarjan viimeisenä päivänä
kaikki tulokset ovat mahdollisia,
jännitys on aivan omanlaisensa.
Silloin test-kriketti on ehdottomasti parhaimmillaan.
Takana on 14 päivän kädenvääntö näiden kahden joukkueen välillä.
Mielestäni Pakistan onnistuu.
Aikaa riittää, ei monta juoksua.
Viidennen päivän alussa ajattelee, että on realistinen mahdollisuus voittaa.
Mutta Babar Azam on siellä.
Jos joku siihen pystyy, se on tämä mies.
-Miten hyvä lyönti! -Suora syöttö Babarille.
Yksi nurkan taakse. Se riittää neljään.
Hieno lyönti. Hän ei aio menettää tilaisuutta.
Hän lyö sen rajan läpi joka kerta.
Koitti hetki, jolloin asetelma kääntyi.
Yhtäkkiä Pakistan näytti siltä, että se voisi napata voiton.
Raja. Se tuo viisikymmentä.
21. viisikymppinen Babar Azamille.
Hän on kapteeni. Hän on itse tyyneys. Pakistanin koossapitävä voima.
Test-sarja päättyy harvoin tasan, niin ei vain tapahdu.
Ennemmin tai myöhemmin toinen puoli murtuu.
Pitkä lyönti. Mies suoraan sen alla.
Putosi.
Valtava menetetty tilaisuus.
Istuimme ja rukoilimme, että Babar Azam tekee toisen virheen.
Yksi sekunti, pojat. Yksi sekunti.
Otan uuden pallon. Vaihdetaan puolia.
Hienoa työtä. Jatkakaa samalla tavalla.
Saamme mahdollisuuden. Sinnitellään.
Iso ponnistus, 2,5 tuntia. Pysytään rauhallisina.
Smithy tuli luokseni sinä aamuna.
Laittoi kätensä ympärilleni kuten hän tekee joskus: "Kaveri, rinta rottingille.
"Olet maailman paras kierresyöttäjä."
Luulen, että häntä pelätään.
Yli sata test-ottelua, yli 400 hilaa.
Luota itseesi. Näytä heille, että olet paras.
Nathan Lyon aikoo syöttää uudella Kookaburralla.
Peli voi päättyä miten tahansa, aivan kuten Karachissa.
Hän valoi minuun luottamusta, että voin tehdä parhaani.
Babar Azam. Hän ei aio luovuttaa helposti.
Hän jatkaa taistelua.
Mitä tein? Luotin kai itseeni.
Se on hieno koppi. Aivan erinomainen.
Lähes maan tasalta.
Yleisö on hiirenhiljaa.
Mikä loistava koppi se olikaan.
Sen hilan jälkeen olimme varmoja, että saamme homman hoidettua.
He tietävät, että hallitsevat nyt peliä.
Se oli iso lyönti.
Mies on vastassa. Mikä koppi!
Se on palo. Syöttö rikkoi hilan.
Sopiva päätös. Ja mikä mies sen tekikään.
Hän on erinomainen kapteeni.
Hän on uskomattoman hyvä syöttäjä.
Hän on Pat Cummins. Mikä joukkue!
Siitä on 24 vuotta ja 15 päivää.
Australia on voittanut Pakistanissa.
Pelasimme 15 päivää, ja voitimme viimeisenä päivänä.
Se oli suuri huojennus.
Kippis australialaisille.
He pitivät hermonsa kurissa siellä paremmin kuin aiemmat joukkueet.
Eräs tyydyttävimmistä voitoista.
Se vaati meiltä niin paljon, ja teimme mahtavaa yhteistyötä joukkueena.
Tarvitsimme jokaisen panoksen. Se oli mahtavaa.
Onneksi olkoon, hemmetin upeaa.
Sarjan voitto Pakistanissa on ylpeyden aihe.
Olen ylpeä siitä, että noudatimme suunnitelmaa.
ANDREW MCDONALD - VT. PÄÄVALMENTAJA
15. päivänä saimme palkkiomme.
Olen hirveän ylpeä teistä ryhmänä. Te ansaitsitte sen.
Hyvin tehty. Onneksi olkoon.
Oli upeaa saada kiertue käyntiin.
Sen kulku oli poikkeuksellinen.
Oli hienoa olla osa sarjaa, joka vei kriketin takaisin Pakistaniin.
Pojat jättivät jälkeensä perinnön
päättäessään lähteä Pakistaniin yhtenä suurimmista joukkueista
viemään pelin sinne takaisin.
Se on suurempaa kuin mikään tekemämme
siihen saakka.
Se on yksi tärkeimpiä tekemiäni asioita.
Se on ainutlaatuista.
Pat Cumminsin kapteeniajan alkuaikoina
Australia dominoi kotimaassa ja voitti Ashes-sarjan.
Sitten tulivat nämä läpimurtohetket Pakistanissa.
Mutta kansainvälisen kriketin haasteet ovat hellittämättömiä.
Kykeneekö Australia siihen uudestaan Sri Lankassa?
Australia on vaikeuksissa.
RODNEY WILLIAMILLE
SHANE KEITH WARNELLE
Käännös: Kirsi Tuittu
Luova tarkastaja Anne-Maria Rantanen